钦定古今图书集成/明伦汇编/氏族典/第287卷 > 黄大廉
## 钦定古今图书集成/明伦汇编/氏族典/第287卷 > 黄大廉

按《莆田县志》：“大廉字洁甫，嘉靖壬辰进士，授长洲知
县。下车首定征徭，立三品格，轻重惟均，为诸家所撼，
御史因而短之，即弃印绶归。后数年，御史陈蕙行部，
察大廉事枉，疏起吉安教授，迁国子助教，大理寺副。
出为广东佥事。丁内艰，复补四川，转贵州参议，摄藩、
臬两司事。肃宗万寿节，大廉入贺，以不谒严嵩六年”
不调。上疏乞归。卒于家。